Di taggara nefka-dtabadut n tesleḍt tasentalant, tamedyazt tansayt d tetrarit d yisental-is yemxalafen d wamek d tili talɣa-nsent, newwid daɣen amek yella wawal n tmagit, d umezruy-ines. Ihi tamsalt n tmaziɣt d umennuɣ fell-as ur d yelli ara kan si tedyanin n 1980, maca yettuɣal ɣer useggas 1940, asmi d-iban wugur n tmagit daxel n ukabar n yitri n tefriqt ugafa (ENA) s yisem n Tezɣent. Nufa-d aṭas n yinaẓuren d yecnan ɣef usuter n tmagit deg tmurt-nsen, iwakken ad sebegnen amennuɣ-nsen s ubrid n tmedyazt.